Όπως αναφέρεται στη σχετική απόφαση που δημοσιεύτηκε στη Διαύγεια:

«Επιχορήγηση στον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.) για την κάλυψη παροχών υγείας» του προϋπολογισμού εξόδων έτους 2020 του Υπουργείου Υγείας, ύψους τριάντα εκατομμυρίων ευρώ (30.000.000,00€), ως έκτακτη επιχορήγηση του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.), για την αντιμετώπιση δαπανών αποζημίωσης ιδιωτικών θεραπευτηρίων-κλινικών, καθώς και ιδιωτών για την πραγματοποίηση κλινικού και εργαστηριακού ελέγχου, στο πλαίσιο της υλοποίησης μέτρων για την αποφυγή και τον περιορισμό της διάδοσης του κορωνοϊού»

Όπως σημειώνει ο «Ημεροδρόμος», αναρωτιόμαστε αν αυτό το ποσό – το οποίο είναι «ζεστό χρήμα» που ανήκει στον ελληνικό λαό – θα δοθεί ως σκέτη αποζημίωση ή θα έχει μορφή επιχορήγησης, για να είναι πιο «φθηνό» το τεστ. Ακόμα κι αν ισχύει η δεύτερη περίπτωση – εάν ο ασθενής πληρώνει μια «συμμετοχή» και όχι όλο το κόστος – δεν αλλάζει το διπλό κέρδος που εισπράττουν οι ιδιοκτήτες ιδιωτικών δομών (τα χρήματα των φορολογουμένων μέσω του κράτους και η πληρωμή των εξετάσεων).

Σύμφωνα επίσης με πληροφορίες του tvxs.gr, υπάρχουν πολλά εργαστήρια σε πανεπιστήμια και ερευνητικά κέντρα που διαθέτουν την υποδομή για κάτι τέτοιο, σε κόστος τουλάχιστον στο 1/5 σε σχέση με τα ιδιωτικά κέντρα. Μάλιστα, επιβεβαιωμένες πληροφορίες του Τvxs.gr αναφέρουν ότι αρκετά από αυτά έχουν ήδη ζητήσει με δική τους πρωτοβουλία να συνεισφέρουν και αγνοούνται από την κυβέρνηση.

Παράλληλα, υπενθυμίζεται ότι το μεσημέρι της Τρίτης, ο πρώην αναπληρωτής υπουργός Υγείας, Παύλος Πολάκης, επικαλούμενος την Πράξη Νομοθετικού Περιεχομένου, κατήγγειλε ότι ο ΕΟΠΠΥ θα οφείλει διπλάσια αποζημίωση, από τα 800 ευρώ στα 1.600 ευρώ ημερησίως, σε ιδιωτικές κλινικές που θα διαθέτουν στο Δημόσιο Μόναδες Εντατικής Θεραπείας, Όπως αναφέρει σε ανάρτησή του στο facebook ο Παύλος Πολάκης. «Η κυβέρνηση συμφώνησε και πέρασε στην ΠΝΠ να δώσει ο ΕΟΠΠΥ διπλάσια αποζημίωσης στους κλινικαρχες που θα διαθέσουν κρεβάτια ΜΕΘ από τις κλινικές τους για την αντιμετώπιση της πανδημίας του κορωναϊού! ( δηλαδή από 800 ευρώ στα 1600 ευρώ ημερησίως!»